На основу члана 21. став 2. Закона о референдуму и народној иницијативи („Службени гласник РС“, број 111/21 и 119/21) и Упутства за одређивање гласачких места у поступку спровођења републичког референдума („Службени гласник РС“, број 113/21),

 Изборна комисија Града Суботице, на седници одржаној 5. јануара 2022. године, донела је

**Р Е Ш Е Њ Е**

**О ИЗМЕНАМА, ДОПУНАМА И ИСПРАВЦИ РЕШЕЊА О ОДРЕЂИВАЊУ ГЛАСАЧКИХ МЕСТА НА ТЕРИТОРИЈИ ГРАДА СУБОТИЦЕ, ЗА ГЛАСАЊЕ НА РЕПУБЛИЧКОМ РЕФЕРЕНДУМУ, РАСПИСАНОМ ЗА 16. ЈАНУАР 2022. ГОДИНЕ**

**I**

 У тачки I Решења о одређивању гласачких места на територији Града Суботице, за гласање на републичком референдуму, расписаном за 16. јануар 2022. године које је донела Изборна комисија Града Суботице 9. децембра 2021. године бр. број: I-00-014-5/2021 врше се следеће измене, допуне и исправка:

„

* Гласачко место број 2, ОШ „Кизур Иштван“, Суботица, Ивана Зајца бр. 9: у улици Мајшански пут (Стари Мајшански пут) распон кућних бројева 2-20 мења се и гласи: „2-20-А“
* Гласачко место број 4, ОШ „Ђуро Салај“, Суботица, Петефи Шандора бр. 19: у улици Светозара Милетића распон кућних бројева од 1-21 мења се и гласи: „1-21-А“
* Гласачко место број 21, ОШ „Сечењи Иштван“, Суботица, Пут Едварда Кардеља бр. 114: у улици Бајски виногради после кућног броја 395 додаје се кућни број 396
* Гласачко место број 26, МЗ „Ново село“ (улаз из улице Ханибала Луцића) Суботица, Гајева бр. 50: у улици Гајева распон кућних бројева од 40-60 мења се и гласи: „40-60-А“
* Гласачко место број 81, ОШ „Хуњади Јанош“ Чантавир, Трг Слободе бр. 2: назив улице „Ослобилачка“ се исправља и гласи: „Ослободилачка“
* Гласачко место број 83, Гостиона „Тиса“, Чантавир, Тополски пут бр. 10: у улици Болманска распон кућних бројева од 1-101 мења се и гласи „1-103“
* Гласачко место број 96, МЗ „Мала Босна“, Мала Босна, Суботичка бр. 12: у улици Мала Босна салаши после кућног броја 133 додаје се број 133-Д.“

**II**

 Ово решење доставити Републичкој изборној комисији, ради оглашавања у „Службеним гласнику Републике Србије“.

Број: I-00-014-5/2021- 1

У Суботици, 5. јануар 2022.године

**ИЗБОРНА КОМИСИЈА ГРАДА СУБОТИЦЕ**

 ПРЕДСЕДНИК

 Ненад Козомора, с.р.